

ANUNT
privind organizarea concursului pentru ocuparea postului vacant de muncitor calificat , treapta IV, studii medii, normă întreagă, în cadrul Compartimentului Apă - Canal , pe perioadă nedeterminată .


                  Comuna Orlat, Judeţul Sibiu, având sediul în Orlat, strada Avram  Iancu nr. 202 ,  cod poştal 557170, C.I.F. 4240952 , tel/fax :0269/571104, email primariaorlat@yahoo.com, 
 	       În conformitate cu prevederile art. 7 alin. 1 din H.G. 286/2011 pentru aprobarea Regulamentului - cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice,
     Organizează concurs pentru ocuparea postului contractual vacant de muncitor calificat , treapta IV, studii medii, normă întreagă, în cadrul Compartimentului Apă - Canal , pe perioadă nedeterminată . 
 	Condiţiile de desfăşurare a concursului sunt: 
· Dosarele se depun în termen de 10 de zile lucrătoare de la data publicării anunţului în Monitorul Oficial al României, partea a III – a,
· Proba scrisă a concursului va avea loc în data de 7 decembrie 2020 ora 10:00 la sediul Primăriei Comunei Orlat.
· Interviul concursului va avea loc în data de 9 decembrie 2020 ora 10:00 la sediul Primăriei Comunei Orlat.

		 

		Condiţii de participare la concurs:  
Generale :
a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) cunoaşte limba română, scris şi vorbit;
c) are vârsta minimă reglementată de prevederile legale;
d) are capacitate deplină de exerciţiu;
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea. 

Specifice :
a) studii de specialitate : studii medii absolvite cu diplomă de bacalaureat sau echivalenta în domeniul/profilul mecanic.
b) vechimea în specialitatea studiilor necesare ocupării postului pentru care se organizează concursul : - 
 
Acte necesare înscrierii la concurs :

a) cerere de înscriere la concurs adresată conducătorului autorităţii sau instituţiei publice organizatoare;
b) copia actului de identitate sau orice alt document care atestă identitatea, potrivit legii, după caz;
|[c) copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice; (text original în vigoare până la 24 noiembrie 2014) ]| 
c) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
|[d) copia carnetului de muncă, conformă cu originalul, sau, după caz, o adeverinţă care să ateste vechimea în muncă, în meserie şi/sau în specialitatea studiilor; (text original în vigoare până la 24 noiembrie 2014) ]| 
 d) carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie; 
e) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;
f) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
g) curriculum vitae;
|[h) alte documente relevante pentru desfăşurarea concursului. (text original în vigoare până la 24 noiembrie 2014) ]| 

Atribuţiile prevăzute în fişa postului:
1. supravegherea instalaţiilor de apă şi canalizare;
2.controlul curent al instalaţiilor de apă şi canalizare;
3.executarea de manevre la instalaţiile de apă şi canalizare;
4.lucrări de întreţinere periodică de apă şi canalizare;
5.lucrări de întreţinere neprogramate de apă şi canalizare;
6.lucrări de intervenţii accidentale de apă şi canalizare.
7.În cazul captărilor de suprafaţă  va urmări cel puţin:
    a) nivelul apei în zona captării;
    b) captarea apei prin priza, în cazul în care nivelul apei întrece valorile medii, în funcţie de      
 construcţia prizei de apă şi de sursa de apă;
    c) reglarea debitului admis prin manevrarea stavilelor;
    d) funcţionarea şi manevrabilitatea stavilelor de închidere, grătarelor etc.;
    e) variatia debitului de apă şi caracteristicile calitative ale apei;
    f) curăţarea şi prevenirea îngheţării apei la grătare;
    g) curăţarea periodică, conform procedurilor/instrucţiunilor tehnice, a grătarelor;
    h) evacuarea periodică a depunerilor din camerele de priză;
    i) măsurarea şi înregistrarea continuă a nivelului apei din râu sau lac şi a debitului captat;
    j) curăţarea, conform procedurilor/instrucţiunilor tehnice, a depunerilor de aluviuni în zona 
 prizelor cu baraj de derivaţie;
    k) producerea unor eventuale fenomene de eroziune a malurilor în vecinătatea captării;
    l) calitatea apei.
8. Indiferent de tipul captării va urmări:
    a) transmiterea eventualelor situaţii deosebite de exploatare, consemnate în registrul de exploatare, personalului din schimbul următor;
     b) efectuarea analizelor de turbiditate;
     c) citirea şi transmiterea datelor de la contorul de energie electrică;
    d)anunţarea imediată a oricărei defecţiuni de funcţionare şi încercarea, în limita competenţelor, remedierii acesteia.
[bookmark: _Ref158208966]9. La staţia de pompare  va urmări :
   a) la instalaţia electrică să fie respectate cerinţele normativelor în vigoare;
   b) la staţiile de pompare importante să fie asigurată o sursă de rezervă pentru alimentarea cu energie electrică;
  c) sistemele de protecţie contra suprasarcinii, a umezelii în motor, a nivelului maxim etc., să fie funcţionale, acestea vor fi verificate lunar şi reparate numai de personal specializat;
  d) controlul zilnic în ce priveşte zgomotul, vibraţiile produse, durata de funcţionare, consumul de energie, starea uleiului, temperatura în lagăre etc..
10. Efectuează şi supraveghează lucrările de întreţinere la aducţiuni  , care se fac punctual, ca urmare a rezultatului inspecţiei sau după un plan anual de întreţinere, astfel:
a) se verifică şi se corectează funcţionalitatea tuturor armăturilor, căminelor: semestrial;
b) se curăţă şi se înierbează zonele de protecţie sanitară: anual;
c) se etanşează vanele, se reface scara, capacul, se vopsesc elementele metalice din cămine, supratraversări, elemente de semnalizare: anual;
d)  se verifică subtraversările de drumuri  şi căi ferate: săptămânal;
e) se verifică stabilitatea pământului pe traseu şi eventualele tasări: lunar;
f) se verifică pierderile de apă pe tronsoane;
g) se detectează eventuale branşări neautorizate: lunar;
h) se refac sistemele de marcare/semnalizare a aducţiunii: anual;
i) se spală tronsoanele unde apar probleme (oxid de fier, dezvoltări biologice etc.): după caz.
11. Efectuează lucrările de întreţinere la reţeaua de distribuţie care constau în:
a) verificarea stării şi integritatea hidranţilor şi remedierea imediată a deficienţelor: capacele de protecţie, pierderea de apă, intervenţia neautorizată, blocarea hidranţilor, existenţa inscripţiilor de marcaj, eventual starea de funcţionare prin deschiderea hidrantului pentru o perioadă scurtă de timp: săptămânal;
b) verificarea stării căminelor de vane: existenta capacelor, starea capacelor de cămin şi înlocuirea imediată cu capace mai sigure, starea interioară a căminului (are apă, are deşeuri, are legături neautorizate, construcţia este întreagă, dacă scara nu este corodată, piesele metalice sunt vopsite etc.);
c) verificarea căminelor de branşament: integritate, starea contorului de apă, funcţionarea şi eventual citirea contorului, prezenţa apei în cămin (se anunţă echipa de intervenţie pentru scoaterea apei din cămin şi eliminarea cauzelor care au provocat inundarea), tendinţele de distrugere etc.;
d) montarea indicatoarelor rutiere şi a celor luminoase de avertizare a pericolelor în zona în care capacele ce se găsesc pe calea rutieră sunt lipsă/defecte, după caz;
e) verificarea ca după refacerea căii de circulaţie capacele să fie la cota noii căi de rulare: săptămânal;
f)  curăţirea căminelor, evacuarea apei, repararea căminului, vopsirea părţilor metalice;
g) verificarea funcţionării vanelor, vanelor de reglare a presiunii şi ventilelor de aerisire;
h) controlul pierderilor de apă; integral la cel puţin 2 ani pentru reţelele de distribuţie;
i)  depistarea branşamentelor fraudulos executate: semestrial;
j) înlocuirea contoarelor de apă defecte la utilizatorii casnici care funcţionează în afara clasei de precizie sau pentru verificarea metrologică periodică;
k) asigurarea stării normale de funcţionare a nodurilor în care se prelevează probe pentru urmărirea calităţii apei, de către personalul propriu sau de către organele sanitare: lunar;
l) spălarea tronsoanelor unde viteza de curgere este mică ca urmare a reducerii consumului: lunar sau la intervale ce se decid funcţie de indicaţiile organelor sanitare de inspecţie, sau acolo unde se semnalează probe bacteriologice proaste (lipsa clorului, prezenţa bacteriilor etc.);
m) verificarea debitului şi presiunii la branşamentul utilizatorului, în secţiuni caracteristice;
n) aerisirea tronsoanelor cu defecţiuni de funcţionare cunoscute; săptămânal.
12.citeşte  indexurile apometrelor , trimestrial şi comunică citirea inspectorului de la impozite şi taxe în vederea facturării 
13. îndeplineşte lucrări de secretariat pentru rezolvarea corespondenţei proprii.
14.studiază ,  însuşeşte şi aplică actele normative din domeniul său de activitate.
15.păstrează documentele proprii şi le arhivează.
16. îndeplineşte orice alte atribuţii stabilite care nu au fost menţionate la punctele anterioare şi sunt prevăzute în HCL Orlat nr. 59/2013 privind aprobarea Regulamentului – propriu de organizare si functionare al Serviciului Public de Alimentare cu Apă şi Canalizare în Comuna Orlat
17.îndeplineşte orice alte atribuţii stabilite expres în sarcina sa de către primarul Comunei Orlat, potrivit pregătirii profesionale şi a cursurilor de calificare urmate.

Bibliografie propusă :

1. OUG nr. 57/2019 privind Codul administrativ – partea a III-a -Administraţia publică locală  (art. 75 - art. 248);

2. Legea serviciului de alimentare cu apă şi de canalizare nr.241/2006, republicată.

3. Regulamentului – propriu de organizare si functionare al Serviciului Public de Alimentare cu Apă şi Canalizare în Comuna Orlat aprobat prin HCL Orlat nr. 59/2013


Alte informaţii suplimentare la nr. de telefon 0269/571104. Persoana de contact : dna Cioran Cristina Elena - secretarul comisiei de concurs   

                Primarul  Comunei  Orlat ,                 Secretar general Comuna Orlat , 
 Gâţă Aurel                                      Vulea Monica - Elena

